Salm met aartappels en tamatie | SARIE
Salm met aartappels en tamatie	deur Barbara Joubert
500 g Mediterreense aartappels
250 g kersietamaties (probeer dié op die takkie kry) 4 vars roosmaryntakkies
olyfolie 4 salmfilette 4 ansjovis-filette 450 ml witwyn sout en vars gemaalde swartpeper na smaak
Verhit jou oond tot 200 °C. Skil die aartappels en kook tot net gaar – die aartappels moet nog ferm wees. Sny nou die aartappels in die lengte in skywe van sowat 5 mm dik. Gooi olyfolie in ’n bakplaat en sit die aartappels en tamaties bo-op. Sit die vars roosmaryntakkies bo-op en geur met sout en vars gemaalde swartpeper. Plaas daarna die salm-filette op die aartappels, asook 1 ansjovis-filet boop elke stuk salm. Geur met vars gemaalde swartpeper en sprinkel nog ’n bietjie olyfolie oor. Sit dit in ’n warm oond vir 6 minute. Haal uit en voeg die wyn by en bak vir nog 6 minute.
Om te drink:Probeer iets aan die soet kant – die semisoet bukettraube van Cederberg.